**Διαδικασία Οργάνωσης Διαβουλεύσεων**

Η **Μονάδα Τεκμηρίωσης και Καινοτομιών (ΜοΤεΚ)** του ΕΚΔΔΑ, σύμφωνα με το [Νόμο 4002/2011, ΦΕΚ 180Α/22-8-11, Άρθρο 68, παρ. 7](http://www.et.gr/idocs-nph/search/pdfViewerForm.html?args=5C7QrtC22wFYAFdDx4L2G3dtvSoClrL8ogwUOGs3KFt5MXD0LzQTLWPU9yLzB8V68knBzLCmTXKaO6fpVZ6Lx3UnKl3nP8NxdnJ5r9cmWyJWelDvWS_18kAEhATUkJb0x1LIdQ163nV9K--td6SIudxq0mwKvP6VWed023YtFuoiCgVKFSUYcx-x48q2gPRm), που τροποποιεί το [ΠΔ 57/2007, άρθρο 10Α](http://www.et.gr/idocs-nph/search/pdfViewerForm.html?args=5C7QrtC22wFNA1ry4K61p3dtvSoClrL80S2J7qXR-HXtIl9LGdkF53UIxsx942CdyqxSQYNuqAGCF0IfB9HI6qSYtMQEkEHLwnFqmgJSA5WIsluV-nRwO1oKqSe4BlOTSpEWYhszF8P8UqWb_zFijBk3jR9QURd0UYnZ2CztYiZ0jc5pSq87itMkIvQouxhI), μεριμνά για την καλή **λειτουργία** και **διαχείριση** του δικτυακού τόπου opengov ανάρτησης των σχεδίων νομοθετικών και κανονιστικών διατάξεων που τίθενται σε δημόσια διαβούλευση.

Η δημόσια διαβούλευση έχει θεσπισθεί με το νόμο 4048/2012, ΦΕΚ 34/23-02-12 και η διαδικασία έχει πιστοποιηθεί ως επίσημη διαδικασία του ΕΚΔΔΑ, μετά από σχετική απόφαση του ΔΣ όπως ισχύει (αριθμ.3727/24-10-2011), όπου ορίζονται οι απαιτήσεις και οι κανόνες διενέργειας των διαβουλεύσεων.

**Σχετικά με τη διαδικασία των διαβουλεύσεων** κάθε υπουργείο ή φορέας του δημόσιου που επιθυμεί να διενεργήσει κάποια δημόσια διαβούλευση επί σχεδίων νομοθετικών, κανονιστικών πράξεων και κάθε άλλου κειμένου ή κάποια πρόσκληση εκδήλωσης ενδιαφέροντος πρέπει να αποστείλει το αίτημα με ηλεκτρονικό ταχυδρομείο στη διεύθυνση mtkekdd.gr. Αναλυτικά η Διαδικασία προβλέπει:

**Βήμα 1o Υποβολή Κειμένων προς Διαβούλευση**
Το εκάστοτε επισπεύδων Υπουργείο ή Φορέας, αποστέλλει στη Μονάδα Τεκμηρίωσης και Καινοτομιών του ΕΚΔΔΑ δύο ημέρες πριν την έναρξη κάθε διαβούλευσης στο email mtkekdd.gr ή στο opengovopengov.gr τα κάτωθι:

• **Κείμενο διαβούλευσης** (νομοσχέδιο/ απόφαση/πράξη κλπ) **σε .doc** ή .odt καθώς **και** σε **pdf** αρχείο.
• **Κάλεσμα** του Υπουργού ή υπευθύνου του εκάστοτε Φορέα για τη συμμετοχή των πολιτών στη διαβούλευση
• **Ημερομηνία** Έναρξης και Λήξης της Διαβούλευσης
• Τον **υπεύθυνο Συντονιστή Επικοινωνίας** και τους **υπευθύνους** για την **Επεξεργασία των Σχολίων**(Επίθετο, Όνομα, Tηλέφωνο, email)
• **Συνοδευτικά Κείμενα** σε .pdf (Αιτιολογική Έκθεση, άλλη Σχετική νομοθεσία, πιθανές Θέσεις των κοινωνικών εταίρων κλπ.)

**Βήμα 2ο Διενέργεια Διαβούλευσης-Σχολιασμός**
• Η Μονάδα Τεκμηρίωσης και Καινοτομιών του ΕΚΔΔΑ υλοποιεί τις κατάλληλες, ανά περίπτωση και είδος διαβούλευσης, τεχνικές προσαρμογές και προσδιορίζει τη ηλεκτρονική **Διεύθυνση στο Διαδίκτυο** στο χώρο του opengov όπου θα διεξαχθεί η διαβούλευση, στη συνέχεια την αναρτά και ενημερώνει με email το Φορέα. Η διεύθυνση είναι συνήθως της μορφής όπως για παράδειγμα www.opengov.gr/ypes,
• Από την πλευρά του υπουργείου συντάσσεται και διανέμεται έγκαιρα **Δελτίο Τύπου** στο οποίο δηλώνεται η έναρξη της ηλεκτρονικής διαβούλευσης και αναφέρεται ο δικτυακός τόπος. Στο δελτίο τύπου υπάρχει η ενημέρωση για την ηλεκτρονική διαβούλευση επί του σχεδίου απόφασης/πράξης, κάλεσμα του Υπουργού που να προτρέπει τους πολίτες να καταθέσουν τις απόψεις τους καθώς και αναγραφή με σαφήνεια του χρόνου έναρξης και λήξης της διαβούλευσης.
• Η ομάδα παρακολούθησης των σχολίων του Υπουργείου, επιβλέπει σε τακτά χρονικά διαστήματα και εντός κάθε ημέρας τη διεξαγωγή της ηλεκτρονικής διαβούλευσης για να **εγκρίνει τη δημοσίευση των σχολίων.**
• Η Μονάδα Τεκμηρίωσης και Καινοτομιών του ΕΚΔΔΑ διασφαλίζει την ομαλή λειτουργία της διαβούλευσης και υποστηρίζει τεχνικά την διεξαγωγή της.

**Βήμα 3ο Κλείσιμο Διαβούλευσης**
• Ο Φορέας συντάσσει και αποστέλλει στη Μονάδα Τεκμηρίωσης και Καινοτομιών **Κείμενο Ολοκλήρωσης** που ευχαριστεί τους συμμετέχοντες.
• Η μονάδα τεκμηρίωσης και καινοτομιών του ΕΚΔΔΑ **αναρτά** το **Κείμενο Ολοκλήρωσης** ως ευχαριστήριο κείμενο και τερματίζει τεχνικά τη διαβούλευση την προγραμματισμένη ώρα και μέρα, αν δεν υπάρχει άλλη ειδοποίηση.
• Με το κλείσιμο της διαβούλευσης, ο κάθε Φορέας, έχει τη δυνατότητα να εξάγει σε **υπολογιστικό φύλλο (\*.xls)** όλα τα **σχόλια**, έτσι ώστε να συντάξει την Έκθεση Διαβούλευσης
• Όλοι πολίτες μπορούν επίσης να εξάγουν τα σχόλια σε xls.

**Βήμα 4ο Ολοκλήρωση Διαβούλευσης**
• **Ο Φορέας αποστέλλει την Έκθεση της δημόσιας διαβούλευσης (**[**Πρότυπο Έκθεσης της δημόσιας διαβούλευσης**](http://www.opengov.gr/home/wp-content/uploads/2016/01/ekthesi_diavouleusis.docx)**)**, στην Μονάδα Τεκμηρίωσης και Καινοτομιών του ΕΚΔΔΑ, στην οποία παρουσιάζονται ομαδοποιημένα τα σχόλια και οι προτάσεις όσων έλαβαν μέρος στη Διαβούλευση και τεκμηριώνεται η ενσωμάτωση τους ή μη στις τελικές διατάξεις (άρθρο 6 του νόμου 4048/23-2-12). “Τα νομοσχέδια συνοδεύονται, επίσης, υποχρεωτικά, από έκθεση αξιολόγησης των συνεπειών της ρύθμισης και από έκθεση επί της δημόσιας διαβούλευσης που έχει προηγηθεί της κατάθεσής τους”.
• Η διαβούλευση χαρακτηρίζεται ως **Oλοκληρωμένη** από τη ΜοΤεΚ και μπορεί να εμφανιστεί ως τέτοια στο opengov.gr.

***Για περισσότερες λεπτομέρειες για την διαδικασία υποστήριξης των διαβουλεύσεων μπορείτε να στείλετε στο******mtkekdd.gr******και στα τηλέφωνα 2131306281 2131306338.***

**Κώδικας διεξαγωγής και καλών πρακτικών δημόσιας διαβούλεσης**

Με ευθύνη της μονάδας καινοτομίας του ΕΚΔΔΑ δημιουργείται και τηρείται κώδικας διεξαγωγής δημόσιας διαβούλευσης. Ο κώδικας διεξαγωγής έχει κυρίως τους εξής στόχους:
• Να αναδείξει και να περιγράψει λεπτομερώς με συγκεκριμένα παραδείγματα και οδηγίες τα διαφορετικά είδη, τους ρόλους, τις εφαρμοσμένες μεθοδολογίες και τις καλές πρακτικές διεξαγωγής δημόσιας διαβούλευσης
• Να προτείνει ενέργειες για τη συστηματοποίηση της συμμετοχής των κοινωνικών εταίρων και δράσεις για την γενικότερη αύξηση της συμμετοχής και την ενδυνάμωση της συμμετοχής ευαίσθητων ομάδων πληθυσμού.